1. pielikums   
   Ministru kabineta   
   2017.gada \_\_\_\_\_\_\_\_ noteikumiem Nr.\_\_\_\_\_\_\_

**Operatīvās rīcības plānā norādāmā informācija**

1. Ziņas par institūcijām, kas piedalās cilvēku meklēšanas un glābšanas operācijā.

2. Šī pielikuma 1. punktā minēto institūciju, to operatīvo centru un komandpunktu rīcība visu veidu avārijas situācijās.

3. Informācija par amatpersonām, ar kurām nepieciešams sazināties jūras un aviācijas avārijas gadījumā, šo amatpersonu tālruņu numuri un tām pieejamie sakaru līdzekļi.

4. Norādījumi par cilvēku meklēšanas un glābšanas operācijās iesaistīto kuģu, gaisa kuģu un citu transportlīdzekļu apgādi, operatīvo apkalpošanu, degvielas uzpildes vietu, tehnisko nodrošinājumu un raksturu, kā arī to pastāvīgās atrašanās vietu.

5. Detalizēts to pasākumu apraksts, kurus veic cilvēku meklēšanas un glābšanas operācijā iesaistītās vienības to atbildības rajonā, iekļaujot šādas ziņas:

5.1. cilvēku meklēšanas un glābšanas operācijas veids;

5.2. sakaru sistēmu un aprīkojuma izmantošana;

5.3. pasākumi, kas veicami sadarbībā ar citiem koordinēšanas centriem vai attiecīgi ‒ apakšcentriem;

5.4. metodes, kas izmantojamas, lai nodotu brīdinājumus kuģiem un gaisa kuģiem;

5.5. cilvēku meklēšanas un glābšanas operācijā norīkotā personāla pienākumi un pilnvaras;

5.6. iespējamais aprīkojuma pārgrupējums, kas var būt nepieciešams meteoroloģisko apstākļu vai citu apstākļu dēļ;

5.7. cilvēku meklēšanai un glābšanai aktuālas informācijas (piemēram, paziņojumi jūrniekiem, laika prognozes un jūras virsmas stāvoklis) saņemšanas veidi;

5.8. veidi, kā tiek saņemta palīdzība no citiem koordinācijas centriem vai attiecīgi ‒ apakšcentriem, ieskaitot kuģi, gaisa kuģi, personālu un aprīkojumu;

5.9. atbalsts, kas sniedzams meklēšanas un glābšanas kuģiem vai citiem kuģiem, kas satiekas ar avārijas situācijā esošu kuģi;

5.10. metodes palīdzības sniegšanai gaisa kuģim, kas atrodas briesmās un kura apkalpe ir spiesta nolaisties uz virsūdens kuģa vai ūdens.

Aizsardzības ministrs R.Bergmanis

Vīza: valsts sekretārs J.Garisons